
P raefatio. 


Perlustranti  milii  vastum  medicorum  campum  multa  quidem  oblata  sunt, 
sat  digna  quae  dissertatione  comprehenderentur:  quorum  saltem  nonnulla 
lubenter  arripuissem,  nisi  vel  abunde  tractata,  vel  ardui  laboris  mihi  visa 
essent.  Forte  igitur  suppeditatam  occasionem,  qua  milii  contigit,  nym- 
pharum stupendam  degenerationem  describere,  amplecti  operae  pretium 
duxi,  praesertim  cum  milii  liceat  ex  summa  munificentia  Viri  Illustr.  Rust, 
tabulas  illustrantes  pagellis  hisce  adiicere,  atque  e re  fore  arbitror, 
rariores  medicisque,  nisi  in  magnis  ncsocomiis  artem  exerceant,  haud 
frequenter  in  conspectum  venientes  casus  litteris  mandasse.  Opusculum, 
quo,  ne  transitum  similitudinemve  omnem  neglexisse  videar,  nympharum 
aliquot  varietates  complecti  conatus  sum,  exhibeo  leve,  ab  omni  hypo- 
thesium  fuco  ornante  destitutum,  mancum  nimirum,  uti  iuvenis  in  arte 
rudis,  parum  otio  fruens  et  academicis  legibus  potius,  quam  studiis  meis 
satis  facturus,  scribere  potui;  lectoresque  benevolos,  si  qui  sint,  rogo,  ut 
benigne  iudicent  ne  oleum  operamque  perdiderim. 


Introductio. 


erraagni  sane  momenti  est  vitae,  quam  vegetativam  nuncupant,  aberrationes,  quantum 
quidem  fieri  potest,  perquirere,  de  causis  earum  argute  sciscitari,  indolis  formae  mutatae, 
incrementi,  decrementi,  et  eiusinodi  aliorum  rationem  habere,  ut  inde  arti  medendi  emolu- 
menta nascantur* 

Iam  vero  in  procreandis  corporibus  natura  mysteriorum  plena  deprenditur,  tecte  in 
nutriendis  illis  procedit,  longe  vero  absconditissimos  tramites  ingreditur,  ubi  hisce  in  rebus  a 
via  maxime  trita  deflectit.  Quamquam  evictum  esse  videatur,  materiem  organicam,  aequa- 
bilem, fluidam,  e vasis  ad  quamcunque  partem  nutriendam  deponi,  ibique  commutari,  vel  vi 
vasorum,  e quibus  fluxerit,  atque  inde  redundante  peculiari  motu  conformante,  vel  vi 
partium  nutriendarum,  vel  etiam  quocunque  alio  modo  incognito;  tamen  ex  bis  ne  sanam 
quidem  nutritionem  penitus  perspicere  liceat,  atque  tantum  abest,  ut  his  perscrutandis  aliquid 
de  morbosa  illa  nutritione  atque  degeneratione,  cuius  descriptionem  exhibere  in  animo  mihi 
est,  eruere  adnitar,  ut  potius  censeam,  talem  naturae  cognitionem  homini  omnino  esse 
negatam. 

Omissis  igitur  omnibus,  quae  de  nutritione  aberrante  et  imprimis  de  perdifficili 
eiusdem  divisione  generatim  dici  possint,  superesse  fere  videtur,  ut  nomen  luxuriantis  dege- 
nerationis vindicem,  quod  describendo  nympharum  deflexui  a forma  et  textura  sana  imposui. 
Neque  tamen  operae  pretium  foret,  de  nomine  aliquo  rixam  movere,  cum  nimirum  naturam 
nostris  systematibus  adaptare  incassum  moliamur.  Ideoque  describendam  excrescentiam  ad 
degenerationis  tribum  retuli,  quod  ex  prava,  materiae  nutritioni  inservientis  conformatione 
originem  duxerit,  qua  simul  organi  sana  structura  atque  functio  interiit;  luxuriantem  vero 
nominavi,  quia  non  solum  nympharum  degenerem  molem  insigniter  auctam  reperi,  sed 
quoque  vicinas  partes  simili  rapido  atque  degeneri  incremento  correptas  vidi.  Attamen  si 
cuilibet  placeat  hance  degenerationem  ad  pseudorganisationes  referat,  illique  hypersarcoseos, 
aut  quodcunque  aliud  nomen  imponat. 

Videtur  quidem  hoc  loco  a me  exigi  posse,  ut  primo  brevem  genitalium  muliebrium 
descriptionem  anatomicam  exhibeam,  deinde  indicem,  quae  sit  peculiaris  eorum  vita  quaeque 

eorum,  tum  aci  singula  organa,  tum  aci  totum  corpus,  sana  atque  morbosa  ratio,  et  denique 
ut  omnium  morborum,  quibus  obnoxia  esse  solent,  succinctam  hostoriam  tradam. 

Quorum  tamen  alterum  veluti  satis  superque  tritum  omnino  mitto,  alterum  linquo, 
ne  ardui  laboris  paucis  non  absolvendum  opus  suscipiam,  atque  tertio  ideo  me  supersedere 
posse  persuasum  habeo,  quod  brevem  delineationem  niliil  utilitatis  praebituram,  latefusam  vero 
tractationem  me  a proposito  deducturam  censeam. 

Prae  ceteris  quidem  corporis  humani  organis  genitalia  muliebria,  quippe  quae  rnaximam 
partem  e tela  cellulosa,  ad  degenerationes  tam  prona,  constructa  sint,  et  vegetiori  vita  fruantur, 
a forma  atque  textu  iusto  recedere  videmus,  ita  vero  ut  singulae  horum  partes  frequentius 
laborent.  Ex  internis  generationi  dicatis  organis  saepenumero  ovaria,  raro  absque  totius  corporis 
inde  nascente  aliquo  incommodo,  degenerant;  ex  illis  vero,  quae  externis  genitalibus  annume- 
rantur, nymphae  et,  quod  his  continuum  est,  clitoridis  praeputium  quaiiiplurimum  a sana, 
aut  certe  a maxime  solita  forma  fabricaque,  plerumque  quidem  sine  magna  inde  oriunda 
noxa,  abludunt. 

Itaque  ad  nympharum  varietates  et  degenerationes  describendas,  postulante  libelli 
inscriptione,  transeamus,  quas  vero  istarum  minoris  momenti  putamus,  breviter  tactas  linquamus, 
dein  ad  aegrotantium  historias  tradendas  properemus,  quaeque  illis  adiungenda  videantur, 
acliiciamus.  — 


C a p,  I „ 

De  nympharum  varietatibus  notabilioribus. 

Nymphae  nonunauam  aut  in  altero,  aut  in  utroque  latere  defuisse  feruntur,  quo  in 
casu  vel  nulla  alia  adiacentium  partium  a solita  forma  declinatio  occurrebat,  uti  exemplis,  a 
Riolano  i)  Morgagni,  2)  de  I-Iaen,  5)  et  Meyer  4)  *n  medium  prolatis,  commonstratur,  vel 
quoque  vicinae  partes  a maxime  n.iturali  fabrica  recedebant,  cuiusmodi  observationes  Lonis, 
Morand  5)  Stores  et  YVright  6)  exhibuerunt.  Saepissime  illarum  origo  diversa  reperitur  7). 
Nonnunquam  iusto  minores  occurrurH  3)>  interdum  multiplices  sunt  9),  longe  vero  saepius 


1)  Riolan.  L.  II.  c.  35.  p.  186. 

2)  Morgagni  Ailv.  anat.  IV.  an.  XXIII. 

3)  Iltfil11ng5met.l1.  T.  VII.  c.  II,  $.  3.  B.  III.  S.  'jo. 

4)  ScliinuckeVs  * hir.  Shlirift.  B II. 
y)  Opnsc.  de  chirur.  P.  II.  p.  237. 

6)  Baillie  Anat.  pathol.  p.  344. 


7)  Ilaller  Elemenr,  Pliysiol.  T.  VII.  p.  II.  pag 
8y.  Neubauer  de  triplic.  nympliar,  ord.  p.  3.  4. 

8)  Morgagni  de  sed.  et  caus.  niorb.  Ep.  XXVJH. 
J.  zo.  Ilaller  1.  c.  iliol.  1,  c. 

Neubauer  1.  c. 

earum  moles  iustum  modum  exsuperat,  quod  nonnullis,  austro  sublectis  gentibus,  familiare 
quid  esse  videtur,  ita , ut  ideo  liaud  raro  circumcidantur  10).  Africae  incolae  inprimis  huius- 
modi  nympharum  magnarum  specimina  exibent,  quae  a variis  auctoribus  varie  descripta 
leguntur.  Aetius  11)  nymphas  Aegyptiarum  haud  raro  ita  longas  fieri  memoriae  prodidit, 
ut  eas  illarum  nonunqnam  puderet,  Bellonius  12)  tales  apud  Copticas  foeminas  observavit, 
Thevenot  15)  Mauris  proprias  esse  refert,  et  Leon  14)  Aethiopissis,  Peguanis  et  Malabarensibus. 
Imprimis  vero  in  Ilottentottis  nymphae  insigniter  prolongatae,  molles,  carnosae,  unacum 
praeputio  clitoridis  nonnunquam  multum  deducto,  e vulvae  rima  propendent,  uti  Querhoent, 
Cook,  Ten  Rhyne,  15)  Sonuerat,  Barrow,  16)  Sommerville  17)  et  Cuvier  18)  asserunt.  Harum 
vero  sicuti  aliarum  Africae  foeminarum  non  nymphae  solummodo  tanta  incrementa  capiunt, 
sed  et  maiora  vulvae  labia  nonnunquam  in  magnam  molem  accrescunt,  quod  foeminae  arte 
moliri  a nonnullis  dicuntur  19).  In  aliis  vero  clitoridis  praeputium  unacum  clitoride  e 
labiorum  maiorum  commissura  anteriori  ad  modum  panni  carnosi,  vulvae  rimam  omnino 
obtegentis  (quod  ventrale  cutaneum  nonnullis  audit)  demittitur.  Quod  genus  Clark  20)  in 
Aethiopissis  e gente  Mandigo  et  Ibbo,  Indiae  occidentalis  incolis,  observavit,  et,  suadente 
Otto  21),  Gaultier  22)  inter  Patagonenses  invenisse  videtur.  Sonnini  23)  tale  quid  in  puella 
Aegyptiaca,  annos  octo  nata,  observasse  refert,  atque  in  huius  partis  resectione  circumcisionem 
consistere  persuasum  habet,  Peron  24)  et  Lesneur  hocce  ventrale  cutaneum  ia  Hottentottis, 


10)  In  mulierum  circumcisione  non  satis  constat, 
quaenam  partes  resectae  fuerint.  Saepissime 
quidem  clitoridem,  quippe  quam  per  nymphae 
nomen  intellexere,  veteres  amputasse  videntur. 
Ceterum  de  circumcidendi  ritu  apud  vestustio- 
res  scriptores  monumenta  exstant.  Videas  plura 
hac  de  re  apud  Strabonem  (L,  16.),  Galenum 
(in  introduct.),  Aelium  (Tetrabl.  4.  Serm,  4. 
c.  10;.)  Albucasin  (L,  II.  c.  7.)  Avicennam 
(L,  III.  c.  21.  Tract.  IV.  c.  24,  Tract.  I.  c.  23. 
Sidi  Ben  Hali  (c.  de  circumc.)  Gabr.  Sionitam 
(de  Clienta),  urbib ),  de  Cormesin  (Voyage» 
d’Oiient),  Thevenot  (Voy.  L.  II.  c.  70.)  Dam- 
nian.  a Goes  (de  fid.  relig.  morib.  Aethiop.) 
Schurig  (Spcrmatol.  C.II.  p.  y20.)  ed.(Mtiliebr. 
Sec.  II.  c.  II,  p.  140.)  Leon,  (Afric.  L.  III.) 
Sonnini  (Voyage  en  haute  et  basse  Egypte  ) 
Matb.  Zimmerman  (de  Aetb.  circum.)  Niebuhr 
(Bescbr.  v.  Arab.)  etc. 


12)  Observation. 

Jj)  1.  c.  T.  III.  c.  14. 

14)  1.  c.  L.  III. 

iy)  de  promont,  bonae  spei  c.  X.  p,  55. 

16)  Voyage. 

17)  Med.  chir.  Transact.  Vol.  VII.  p.  I.  p.  1^4. 
MecheTs  deutscb.  Arch.  T.  V.  p.  iy<?. 

8)  Mera,  du  Museum  T.  III.  p.  2J9  - 274.  Me- 
ckel’s  deutscb.  Arch.  p.  iy3, 

19)  Levaillant  (Voyage  dans  1’inter.  de  1’Afrique 
T.  I.  p.  371.)  Banks  (Ha\vkesworth’s  collect. 
T.  II.  p.  388. 

20)  Home  iu  pbilosopb.  Transact.  abridged.  Vol. 
XVIII.  p.  488- 

21)  Neue  selt.  Beobacht.  zur  Anat.  Phvsiol.  uud 
Patbol.  geborig,  II.  p.  135. 

22)  Neue  allgem.  gcogr.  und  stat.  Ephem.  B.  XII, 
St.  I.  p 30. 

23)  1.  c.  T.  I. 

24)  Voyage.  T.  I, 


et  in  primis  inter  Huzuanas  viderunt,  Otto  25)  in  Aethiopissa,  Apud  nostrates  nymphae 
rarius  enormes  fiunt,  inter  Camschadales  tamen,  tales  occurrere  traditur  26), 


C a p,  11, 

De  nympharum  nonnullis  degenerationibus. 

Praeterea  vero  nympharum  moles,  e causis  haud  raro  incognitis,  insigniter  augetur, 
penitiori  textura  simul  a sana  conditione  plus  minusve  deflectente.  Referente  Schurig  27) 
Domicus  Panarolus  2Q)  meretriculam  aegrotantem  vidit,  quae  nymyham  unam  tantae  magni- 
tudinis liabebat,  ut  piscem  torpedinem,  qui  vulgo  italice  occhiatella  vocatur,  repraesentaret. 
Talem  nympharum  procrescentiam  se  annotasse  meminit  etiam  Regnerus  de  Graaf29).  Secundum 
Cornelium  Soling  30)  nymphae  saepe  in  tantam  magnitudinem  excrescunt,  ut  etiam  in  actu 
venereo  viris  impedimento  sint,  cui  et  Varandaeus  31)  adnuere  videtur,  Riolanus  32) 
nympharum  magnarum  mentionem  facit,  item  Mauriceau  53)  et  Gooch  34).  Soemmering  353 
nympham  dextram  resectam,  sex  pollices  langam  atque  pondere  unciarum  octodecim  invenit. 
Osiander  56)  eandem  in  puella  sedecim  annos  nata  fuscam  atque  pollicem  latam  vidit. 
Nympham  sinistram  iustum  modum  exsuperantam  observavit  Tliilow  37),  qui  aliquando 
dextram  ad  duas  pollices  longam,  in  puella  insigniter  voluptuaiia,  reperit,  forsan  sine  aliqua 
degeneratione.  Ego  ipse  ad  foeminae,  ex  hydrope  mortuae,  nympham  sinistram  affixam 
excrescendam  pedunculatam  inveni,  quae  magnitudine  pomi  parvi,  cincta  erat  epidermide 
rugosa  illi  nympharum  omnino  simili  et  dissecta  cellulosum  textum  confertum  atque  tenacem 
exhibuit.  Soucerotte  38)  tumorem  fungosum,  nymphas  atque  clitoridem  simul  involventem, 
magnitudine  panis  librae  unius,  in  foemina  parturiente  vidit,  quem  lochiis  cessantibus  cultro 
amputavit.  Similem  degenerationem  Vicq.  d’Azyr  et  Poulletier  de  Lasalle  observasse,  refert 
Murat  39),  Eiusmodi  observationes  plures  facili  negotio  accumulare  liceat;  cum  vero  accura- 


25)  1.  c. 

26)  Selzcr’s  Beschr.  von  Kamschatka, 

27)  Muliebria.  Sect.  II.  c.  II.  p.  132, 

28)  Observat,  Peutacosr,  4.  Obs.  3. 

29)  Oper,  p.  l6Q. 

30)  de  Oper.  chirur;  P.  III.  c.  32.  p.  319. 

31)  Tract.  de  morb.  mulier.  L.  I.  c,  13. 

32)  Anlluopograph.  L.  II,  c.  37, 


33)  Observ.  sur  la  gross,  obs.  174. 

34)  On  Wounds  and  other  surg.  subi.  T.  II.  p.246, 
3$)  Bnillie  path.  Anat.  S.  242.  Amnerk.  f04. 

36)  Annal.  d.  Enlbindtingskunst.  B.  I.  p.  168. 

37)  Bcsclir.  anat,  patii.  Gegenst.  B.  I;  Tli.  I.  p.72. 
Tab.  II.  f.  4.  ibid.  p,  81. 

38)  Melanges  de  cbirurg,  T.  II.  p.  394. 

39)  Dict,  des  Sciences  medie.  T.  XXXVI.  p.  560. 


tionem  harum  degenerationum  descriptionem  apud  auctores  plerumque  desideramus,  atque 
fusiorem  tractatiqnem  operis  fines  non  permittant,  hanc  farraginem  adaugere  operae  pretium 
non  putamus.  Moneamus  tantum,  haud  raro  satis  cognitis  ex  causis  e nymphis  degenarationes 
luxuriantes,  aut  potius  pseudorganisationes  pullulare,  ab  illis  quas  descripturi  sumus  facillime 
dignoscendas,  (uti  condylomata,  verrucae  ete)  atque  confesdm  pollicitas  morborum  historias 
tradamus. 


C a p.  VL 

Morborum  historiae, 

A. 

Friederica  Valentin,  mercenarii  uxor,  viginti  et  octo  annos  nata,  statura  mediocri, 
constitutione  non  sat  valida,  temperamento  sanguineo  et  cute  tenera,  die  decimo  octavo 
Mens,  Iulii  ann,  praet.  ad  Caritatis  nosocomium  se  contulit,  ut  ob  notabilem  quandam  genita- 
lium deformitatem  medicum  auxilium  sibi  compararet.  De  parentum  valetudine,  quippe 
quibus  iam  infans  orba  erat,  nil  certi  referre  potuit,  et  tantummodo  audiisse  asseruit, 
matrem  subinde  cardialgia  cruciatam  fuisse;  itemque  an  morbos  exanthematicos  perpessa  sit, 
infantili  aetati  raro  parcentes,  omnino  nescire  se  confitetur.  Decem  et  tres  annos  natae  sub 
mento  tumor  glandularis  inflammatorius  obortus  est,  qui,  suppuratione  per  nonullas  hebdomades 
tracta,  tandem  cicatrice  obductus  est,  ex  qua  stiperstite  scropliulosa  mali  huius  indoles  extra  om 
nem  dubitationis  aleam  ponitur.  Alia  scrophulosi  morbi  symptomata, neque  tunc  temporis,  neque 
postea,  prodiere.  Pubuit  virgo  et  apparuit  menstruus  fluxus  decimo  quinto  aetatis  anno, 
absque  omni  inde  nata  turba  valetudinis.  Anno  sequente  sub  regione  inguinali  dextra  virgini 
abeessus  contractus  est,  cuius  aegrota  casta  nullam  aliatn  causam,  nisi  motum  nimium 
exhibere  potest,  quemque,  aspernatis  auxiliis  medicis,  sola  vi  naturae  sanatum  refert.  Octo 
ante  annos  in  matrimonium  ducta  est.  In  quo,  cum  iam  tres  annos  optima  sanitate  fruens 
transegisset,  ad  internam  nymphae  sinistrae  superficiem  nodulus  rubicundus,  durus,  aequalis 
apparuit,  qui,  pressus  parum  dolens,  dein  latior  factus  et  mox  vesicula  lympham  continente 
obtectus  est.  Vesicula,  postquam  per  hebdomadem  fere  perstiterat,  disrupta,  ulcusculum  laeve, 
superficiale  reliquit,  quod  mingentem  graviter  lancinante  dolore  affecit.  Ulcus  latius  latiusque 
vergens,  mox  totam  fere  nymphae  superficiem  occupabat,  quae  magis  tumescens  tum  extra 
pudendi  rimam  iam  prominebat,  atque  mensibus  aliquot  praeterlapsis,  ulceribusque,  sola 

vi  naturae  medicatrice,  sanati9,  cute  firma,  undique  inaequali  subrubra  obducta  eat,  et  cristam 
carnosam,  duram  tuberculis  semiglobosis  obsitam,  et  ab  omni  parte  inaequalem  exhibuit. 
Nymphae  mole  interea  aensim  sensimqne  aucta,  idem  malum,  indiea  latius  serpens 
clitoridis  praeputium  atque  alteram  nympham  occupabat,  notabilemque  deformitatem  pro- 
creavit. Praeputium  subinde  aeque  ac  nympharum  interna  superficies  ulceribus,  multa 
foetente  sanie  scatentibus,  obsessum,  mox  celeriora  cepit  incrementa,  ita  ut  per  annum 
ab  origine  mali  praeterlapsum  ad  pugni  magnitudinem  iam  accreverit.  Ulcera,  quorum  modo 
mentionem  feci,  nonnunquam  e levi  excoriatione  oriunda,  haud  raro  vero  post  sphacelum 
partialem  ingruentia,  plerumque  nihil  curanti  sponte  sanuere,  sernper  aquae  frigidae,  saepius 
admotae,  ita  cessarunt,  ut  cicatricibus  firmis,  subrubris  obducerentur,  quarum  margines  tuber- 
cula, variae  magnitudinis,  depressi  globi  dimidium  referentia,  exhibuere.  Crescente  interea 
degeneratione  labia  vulvae  maiora  tumuere,  pubes  ex  illis  defluxere  et  ex  anteriori  vaginae 
pariete  tuberculosa  eminentia  procrevitj  fluxus  vero  menstruus  nihil,  quod  praeter  naturam 
fuisset,  exhibuit,  usque  dum  ante  duos  annos  huncce,  tribus  forte  vicibus,  fluor  3lbus  per 
aliquot  dies  antecessit.  Praeterea  nulla  alia  sanitatis  labes  exorta  est.  Sedecim  ante  menses 
aegrota  gravida  facta  est.  Graviditate  durante  et  placide  ad  finem  vergente,  degeneratio 
celeriora  incrementa  capere  aegrotae  visa  est.  Parturientis  dolores  legitimo  tempore  intrantes, 
sat  vehementes  quidem  erant,  neque  tamen  prolem  ob  partium  angustias  eniti  valuere,  liquore 
amnio  duodecim  horas  iam  efFuso.  Medico  igitur  obstetricis  munere  fugenti  nulla  alia  patuit 
via,  nisi  durum,  ac  dilatari  nescium  vaginae  orificium  cultro  incidendi,  atque  forcipis  ope 
partum  excludendi.  Copiosa,  e vulnere  affligato  non  minus,  quam  ex  utero  manans,  haemorr- 
hagia, mox  inhibita  est.  Febris  lactea  non  levis  oborta,  sola  natura  victa  est,  lochiorum 
fluxus  nunquam  turbatus  est,  et  puerpera,  lacte  distentas  mammas  sanae  proli,  per  sex  heb- 
domades porrexit,  quae  hoc  tempore  repentine  ingruente  apoplexia  defuncta  est.  Vulnus 
introitus  vaginae,  trium  mensium  spatio,  aptis  medicaminibus  adhibitis,  sanatum  est. 
Menstruus  fluxus,  decima  post  partum  enixum  hebdomade,  cum  abdominis  doloribus  sat 
vehementibus  reversus  est,  et  postea  duplici  vice,  sed  parcius  fluxit,  exinde  vero  non  rediit. 
Per  ultimum  semestre  excrescentia  nulla  fere  incrementa  cepit  atque  ulcera  omnia  sanuere. 
Quatuordecim  ante  dies,  lassitudine,  anorexia  ete,  praegressis,  aegrota  nostra  synoeba 
gastrica  correpta  est,  ex  qua,  apta  medela  instituta,  nunc  fere  convaluit.  Hac  sub  febre  nova 
ulcera  paucorum  dierum  spatio  oborta  sunt. 

Die  XIX.  M.  lui,  a,  praet.  praeter  iam  memorata  status  gastrici  symptomata  inprimis 
ad  degenerationem  curatius  examinandam  animum  impulimus.  Mons  veneris  nihil,  quod  a 
perfecta  sanitate  abhorreret,  exhibuit.  Magna  vero  pudendi  labia,  et  horum  inprimis  sinistrum, 
insigniter  tumida  mihi  oblata  sunt,  pedunculo  degenerationis  quatuor  pollices  lato  diducta, 
ab  omni  pube  destituta,  rigidiore  cute  vestita  et  palpitantibus  digitis  iusto  magis  renitentia. 

Commissura  superior  omnino  fere  evanuerat,  atque  leviter  subsidens  linea  tantummodo  ves- 
tigia eiusdem  legerat.  Interna  labiorum  superficies  per  profundiorem  sulcum  a degenera- 
tione dissepta  erat.  Huius  pedunculus  aliquantum  coarctatus  inter  commissuram  labiorum 
superiorem  atque  urethrae  orificium  ita  affixus  erat,  ut  partes  eius  laterales,  nympharum 
nimirum  fines  posteriores,  ultra  vaginae  ostium,  ano  tenus  fere,  extenderentur.  De- 
generationis superficies  anterior,  superne  contractior,  ad  utrumque  latus  levi- 
ter flexa  et  ad  posteriorem  vergens,  inedia  parte  octo  pollices  lata,  a commissura* 
superioris  vestigio  usque  ad  imum  marginem  sat  inaequalem  septem  fere  pollices  longa 
reperta  est.  Paene  ubique,  et  praecipue  ad  imum  marginem,  tubercula  glabra  semiglobosa, 
compressa,  plerumque  magnitudine  pisi,  et  quod  excurrit,  confertim  in  conspectum  data 
sunt,  quae  verrucis  quidem  simillima  nusquam  tamen  harum  structuram  peculiarem  exhi- 
bebant. In  dextro  latere  ubi  anterior  convexa  supperficies  posteriora  versus  reflectitur,  et 
quidem  ad  huius  imam  fere  partem,  tria  ulcera,  inaequalibus,  praeruptis  tuberosis,  margini- 
bus circumsepta  mihi  oblata  eunt,  e quorum  fundo -demisso,  ex  livido  flavescente,  impuro  et 
fere  ubique  aequali  et  plano  sanies,  intolerabilem  hircinum  foetorem  spargens  sat  copiose 
destillabat,  quae  tamen  vicinas,  quas  conspurcaverat,  partes  nec  adroderat,  nec  inflammaverat 
(Vid  tabui;  I).  Superficies  posterior,  ubicunque  anteriori  et  laterali  utraque  contigua,  cristis 
e tuberculis  semiglobosis  inaequaliter  constructis  circumdata  erat,  sulcosque  exhibebat 
varios  laevi  ubique  cute,  e cicatrice  sanatorum  ulcerum  orta,  obducta3,  hinc  inde  maioribus 
aliquot  tuberculis  relictis.  Ad  summam  superficiei  posterioris  partem,  ante  urethrae  ostium, 
tuberculum  clitoridem  forsan  referens  oblatum  est,  quo  tacto  atque  tractato  titillationis 

sensum  aegrota  sibi  conciliavit,  (Vid.  tabui,  11.)  Tota  degeneratio  dura  atque  renitens 
• » 
leviorem,  tactum  nusquam  percepit,  ubi  tamen  ad  mediam  partem  fortiter  pressa  fuerit, 

aegrota  de  premente  quodam  et  obtuso  dolore  questa  est.  Ceterum  eunti  aegrotae  molesta, 

coitum  exercenti  impedimento  erat  excrescentia,  maritum  tamen,  qnem  semper  passa  est 

foemina,  foeda  ulcera  nunquam  labe  aliqua  contammavere,  Vaginae  introitum  formantes 

partes  solito  duriores  inveni,  columnae  rugarum  deerant  et  ab  ima  parte  anterioris  vaginae 

parietis  excrescentia  tuberosa,  pedunculata,  magnitudine  nucis  juglandis  minoris  in  ipsam 

vaginam  propendebat.  Uteri  portio  vagndis  sana  erat  sicuti  abdominis  vicinae  partes 

omnesque  ceterae,  excepto  femore  sinistro,  cui  varices  aliquot,  iam  ante  graviditatem  ortae, 

inhaerebant. 

Die  XX  Iui,  mens,  modo  conscriptam  morbi  historiam  retuli,  praesente  111,  Rust, 
clinicas  exercitationes  chirurgicas  et  opbtbalmiatricas  in  nosocomio  Caritatis  moderante. 

Gastrica  symptomata,  magis  in  conspectum  data,  praeceptorem  meum  praeclarum  com- 
pulerunt ut  illi  emeticum  praescribendum  curaret.  Ceterum  perpendendis  scite  perpensis,  ut 
degenerata  moles  resecetur,  praecepit. 

Vomitu  flat  valido,  tartari  stibiati  et  oxymellis  squillitici  ope,  provocato,  aegrota  multum 
mucosi  et  biliosi  eliminavit  atque  haud  parum  levaminis  inde  percepisse  asseruit. 

D.  XXI  ei,  mens,ga8trosis  symptomatibus  omnino  Fugatis,  ciborum  appetitus  rediit  et 
aegrota  pas-a  est,  ut  degenerationem  ad  naturam  depingerem. 

D.  XXII  ei.  mens,  ad  degenerationem  resecandam  constitutus  est.  Praeparandis  prae- 
paratis, aegrotaque  apte  collacata,  Dr.  Betschler  coram  111.  Rust  omnibusque  medicis  iuvenibus 
caritatis  clinicum  chirurgicum  frequentantibus,  operationem  aggressus  est.  Degeneratione 
a il  levat  a et  cathetere  in  urethram  demisso,  medicus  experientissimus  sulcum  istum  incidit, 
qui  inter  labium  dextrum  maius  et  degenerationem  ipsam  occurrebat,  repetitisque  vicibus  ad 
sinistrum  latus  pervadens,  totam  degeneratam  molem,  salvis  labiis  maioribus  atque  illaeso 
tuberculo  isto,  quod  clitoridem  quasi  referebat,  resecavit.  Dolorem  vehementem  aegrota  percipiebat 
atque  multum  sanguinis  effusum  est,  tamen  septem  ligaturis  applicatis  haemorrhagia  coercita 
est.  Excrescentia  vagina  circumclusa,  cuius  supra  mentionem  feci,  ad  basin  coarctatiorem 
ligatura  vincta  est. 

Labia  maiora  repentine  multum  detumuere,  atque  lota  vulneris  facies  inde  multo 
angustior  facta  est.  Vulnere,  post  haemorrhagiam  fugatam,  linteo  carpto  obtecto,  et  fascia 
Tiformi  applicata,  aqua  frigida  superimposita  est.  Fuit  degenerata  moles  pondere  librarum 
quatuor  et  unciae  unius,  circumdata  tunica  tenace,  renitente  cum  subiacente  tela  cellulosa 
arctissime  cohaerente,  penitus  e cellulosa  tela,  solito  arctius  constipata,  constructa,  et  ubi  recissa 
aut  incisa  erat  multa,  sat  ampla  vasorum  lumina  prodiere.  Nervos  discernere  non  licuit, 
quamquam  non  absonum  foret  coniicere,  eos  non  plane  defuisse,  cum  et  sensus  et  dolor 
non  defuere.  Servatur  in  Museo  anatomico  Berolinensi. 

Hora  a degeneratione  amputata  praeterlapsa,  aegrota  levi  cum  horripilatone  ingrediente 
febricula  correpta  est,  quam  tamen  guttulae  aliquot  tincturae  Thebaicae  fugabant.  Omnibus 
illis  bene  moderatis,  quae  ad  phlogosin  propediendam  conducunt,  epithemata  frigida  per  tres 
nycthemeras  adhibita  sunt.  Quarto  die  vulnus,  quod  laetum  vultum  exhibuit,  pus  tamen 
tenue  excrevit,  denuo  deligatum  est  impositis  linteis  unguento  simplici  illitis. 

Die  XXX  Iui,  m.  fila,  quibus  vasa  vincta  fuerant,  soluta  sunt,  et  sponte  quidem;  sed 
ea  quoque  ligatura,  quae  tuberculum  vagina  inclusum  comprehenderat,  semota  est,  quippe 
quae  inefficax  plane  fuerat.  Pus  bonae  notae  inventum  est,  atque  vulneris  ambitus  multum 
minutus,  cicatrice  iamiatn  ingruente.  Ceterum  aegrota  hucusdum  optima  valetudine  gavisa 

est.  Ligatum  est  vulnus  ut  supra. 

Die  VIII,  August.  ei.  ann,  vulnus  iam  ultra  dimidiam  partem  angustius  factum  erat  et 
carunculis,  plerumque  bonae  indolis  , impletum.  Luxuriantes,  sparsim  occurrentes,  carunculae 
argento  nitrico  fuso  corrosae  sunt.  Tubercula  nonnulla  posteriorem  vulneris  marginem 


occupantia  solutione  lirydargyri  corrosivi  40)  quotidie  bumectata,  mox  erosa  ulcerando 
abierunt. 

Die  XVI  ei.  Mens,  vulnus  ad  angustius  spatium  contractum  bonaeque  indolis  fuit, 
tubercula  supradicta  evanuerant  et  mulieri,  valetudine  optima  fruenti,  quae,  rebus  domesticis 
compulsa,  enixe  flagitabar,  ut  e nosocomio  mittatur  hoc  concessum  est.  — Exinde  munditie 
servata,  et  aqua  tepida  vulneri  saepius  imposita,  hebdomadum  duarum  spatio  optima  cicatrix 
nihil  incommodi  afferens  obducta  est. 

His  diebus  (mens,  Mart.  ann.  c.)  foeminam  visitavi,  camque  optima  valetudine  inveni. 
Nihil  ad  genitalia  excreverat  atque  tuherosa  eminentia  vaginae  nulla  incrementa  ceperat, 

B. 

Anna  Dorothea  Bothe,  Partlienopolitana,  annos  sexaginta  et  quatuor  nata,  duodecimo 
Novembris,  anni  praeterlapsi  die  aegrotantium  numero  nosocomii  Caritatis  adscripta  est. 
Sanis  parentibus  nata,  praeter  variolas  per  totam  infantilem  aetatem  nullus  alius  morbus 
illam  male  habuit.  Ad  pubertatis  annos  feliciter  pertetigit,  menstruo  fluxu  et  ad  naturae 
normam  ingruente  et  redeunte.  Annos  viginti  et  quinque  nata,  gravida  facta,  ob  moestitiam 
in  melancholiam  incidit,  e qua  tamen,  nonnullarum  hebdomadum  Spatio  praeterlapso,  medi- 
corum apto  auxilio  convaluit.  Ex  quo  in  matrimonium  ducta  septies  sanos  ubique 
infantes  utero  exclusit,  et  quidem  sine  ullo  corporis  incommodo,  si  modo 
fupturain  perinaei  incompletam  excipias,  quam  sub  secundo  partu  sibi  conciliavit. 
Tredecim  ante  annos  foemina  eo  tempore,  quo  menstrua  fluebant,  vadum  frigidum  transiit 
quo  facto  menstruus  fluxus  statim  suppressus  et  leucorrhoea  sat  vehemens  exorta  est,  qua 
perseverante  et  indies  aucta,  sensim  vaginae  excoriatiohes  et  partium  vicinarum  intumescen- 
tiae  inflammatoriae  secutae  Sunt.  Inflammatione  modo  sedata,  et  carunculae  myrtiformes  et 
nymphae  ita  induruere,  ut  marito  coitus  omnino  negaretur.  Urethrae  orificium,  inaequalibus 
atque  verrucosis  marginibus  circumdatum,  urinam  tantummodo  interrupto  atque  diviso  quasi 
radio  erumpere  licuit.  E nymphis  induratis  eadem  labes  ad  clitoridem  migrans,  has  partes 
ita  permutavit,  ut  intra  anni  spatium  ad  ovi  gallinacei  magnitudinem  accreverint,  atque 
nihil  pristinae  formae  sibi  relictum  sit.  Fluor  albus  eodem  fere  vigore  ad  hoc  usque 
tempus  perseveravit,  Excoriationes,  sub  ingruente  morbo  leves,  mox  in  ulcera  foeda,  impura, 


40)  Rcpt.  Hydrtrg.  mur.  corros.  drachm.  duas. 
Camphor,  drachm,  unam. 

Alcohol,  vln.  unc.  duas. 

M. 

profunda,  dolentia,  abiere,  quae  marginibus  praeruptis  cincta,  multum  saniei  foetentis  secer- 
nebant. Quinque  ante  annos  in  superiori  superficie  molis  degeneris,  e commissura  labiorum 
superiori  dependentis,  tuberculum  excrevit  fragi  maioris  haud  absimile,  cui  aegrota,  hac  de 
re  sollicita,  medico  quodam  suadente,  herbas  aromaticas  imposuit,  quibus  adhibitis  post 
nonnullas  hebdomades  factum  est,  ut  excrescentia  exsiccata  quasi  et  corrugata  deciderit,  ulcus 
tamen  reliquerit,  quod  demum  in  fistulam  profundam,  totam  degeneratam  molem  perforantem 
abiit.  Per  quam,  cum  pervia  erat,  ligatura  transiecta  est,  qua  indies  arctius  constricta  fistula 
abolita  est,  perseverantibus  aliis  ulceribus.  Post  repetitam  blepharophthalmiam  glandulosam 
oculi  dextri,  tribus  ante  annis  idem  aegrotae  oculus  cataracta  capsulari  obcaecatus  est,  quae 
etiamnum  perstat.  Quatuor  hebdomades  foeminatn  psydracia  ex  immunditie  orta  male  habet. 

Die  XIX  Novembr.  tn.  ann  praet.  turbam  malorum,  quibus  anus  iam  decrepita  obruta 
erat,  curatius  perquisivi,  nihil  tamen  inveni,  quod  cum  degeneratione  aliquomodo  cohaeruisset, 
quodque  ideo  omnino  omittendum  putavi.  Nympham  utramque  parum  tumidam  atque 
deductam,  penitus  vero  induratam,  et  ad  similitudinem  cristarum  galli,  sub  gutture 
pendentium,  formatam  reperi,  quocum  continum  tuberculum,  magnitudine  fere  ovi  gallinacei 
inveni,  quod  basi  angustiori  commissurae  labiorum  pudendorum  maiorem  superiori  quasi 
insinuatum  erat.  Fuit  rugosum,  tuberosum,  ab  omni  parte  inaequale,  renitens,  vehementer 
contrectatum  parum  dolens,  et  ad  inferiorem  superficiem  ulceribus  multis,  profundis, 
impuris  obsessum,  quae  tuberosis  et  duris  marginibus  cincta  erant, 

Clitoris  discerni  non  potuit  sicuti  urethrae  orificium,  multis  minoribus  tuberculis 
obrutum;  et  vagiuae  introitus,  duris,  tumidis,  hinc  inde  ulceribus  defoedatis  carunculis  ita 
praeterclusus,  ut  ne  digitus  quidem  immitti  queat.  Praeterea  hic  loci  varia  . inaequalia, 
profunda  ulcera,  sanie  repleta,  occurrebant,  quorum  quae  labiorum  maiorum  posteriori  parti 
inhaerebant,  syphiliticis  haud  absimilia  visa  sunt.  Urinam  aegrota  iusto  saepius  et  multo  cum 
dolore  ita  eliminabat  ut  ad  quodvis  latus  spargeretur.  — 

A die  XXI  mens.  Novembris  ad  diem  XII  mens.  Decembris  ann.  praet.  aegrotae 
hydrargyrum  muriaticum  mite,  ad  modum  Weinholdii  40  administratum  est,  cuius  octo 
do;es  devoravit.  Qua  sub  curatione  exanthema  memoratum,  munditie  simul  servata,  mox 
fugatum  est,  erysipelas  tamen  faciei  ingruit,  quod  priusquam  fastigium  adscenderet  emetico 
mature  propinato  cessavit.  Sub  fine  huius  medendi  rationis  ptyalismus  exortus  est,  quem 
lotiones  oris  tepidae  et  oleum  camphoraium  42)  gingivae  saepiits  illitum  mox  mitigarunt. 
Sensim  sedato  ptyalismo  diarrhoea  aegrotam  infestavit  quam  decoctum  Salep  cum  tinctura 


41)  YVeinhold.  Von  den  Kr.inhlieiten  der  Gesiclits-  | 42)  Rcp.  Campkor.  Drach.  unam. 

Knochen  etc.  Mcd.  cliir.  Zeit»,  1819.  N.  17.  I 01.  Amygdal.  Une.  unam. 

Opii  paucarum  dierum  spatio  fugavit.  Excrescentia  ad  finem  anni  praeterlapsi  eadem 
permanserat  atque  ulcera  nullam  aliam  indolem  assumserant.  Fluor  albus  paululum  mitigatus 
erat. 

Per  mens,  Ianuarium  ann,  curr.  aegrota  decoctum  Zittmanni  43)  rite  hausit,  neque 
tamen  inde  degeneratio  tantillum  mutata  est  et  tantummodo  ulcusculorum  quaedam  levia 
cicatrice  obducta  sunt.  Qua  medendi  methodo  irrito  tentata  ah  octavo  mens.  Februarii  ann.  c. 
die  aegrota  quotidie  duplici  vice  (mane  et  vespere)  hydrargyri  muriatici  mitis  granum 
assumsit,  hucusque  vero  (sub  fine  mens.  Mart.  a.  c.)  absque  ullo  evidente  fructu.  Ulcera 
tamen,  quibus  his  diebus  liydrargyrum  praecipitatum  rubrum  saepius  adspersum  est,  laetiorem 
vultum  induere,  — 

C a p,  IV * 

Collatis  singulis,  quae  in  utriusque  morbi  historia  modo  enarravi,  nonnulla  quidem 
reperire  licet,  in  quibus  altera  excrescentia  ab  altera  discrepat;  nihilominus  tamen  sanae 
rationi  congruum  videatur,  utramque  ad  unam  eandemque  speciem  relegare  et  quae  adiun- 
genda  sint  ad  utramque  referre.  In  depingenda  mali  origine  ceterum  sat  accuratae  aegrotarum 
narrationes  aliquantum  quidem  inter  se  differunt,  attamen  irrito  utramque  conciliare  moliemur, 
cum  hoc  coniecturis  potius,  nihil  profuturis,  quam  sat  validis  argumentis  assequi  nos  posse 
in  confesso  sit.  Nec  enim  probari  potest,  utrum  cutis  aliqua  glandula  sebacea  cognita  vel 
incognita  ex  causa  inflammata,  cum  circumiacente  tela  cellulosa  in  tuberculum  quoddam 
abierit,  nti  de  prima  aegrota  retulimus,  aut  ab  ulceratione  orta  nymphis  peculiaris  ad  degene- 
rationem nisus  impertitus  sit,  an  potius  absque  omni  totius  corporis  incommodo 
in  nympharum  clitoridisue  corpore  cavernoso  singularis  labes  latuerit,  vel  denique  morbi 
cuiusdam  contagiosi  seminium  huiusmodi  degenerationi  ansam  porrexerit.  De  postremo  infra 
djcemus. 

s Priino  vero  quaeritur,  utrum  huiusmodi  degeneratio  nymhharum  propria  sit,  an  quoque 
alias  ad  partes  occurrat.  Postremum  certe  experientia  sat  comprobatum  est.  III.  Rust  similem 
verrucosam  excrescentiam  magnae  molis,  ulceribus  hinc  inde  obsessam  observavit,  quae,  infra 
umbilicum  stilo  angustiore  afKxa,  ad  genua  usque  pendula  demissa  erat  umbilicumque  pro- 
truserat, quamque  uti  humaniter  mecum  communicavit  prospero  cmn  eventu  resecavit.  Nostris 
simillimam  degenerationem  post  laesionem  e verruca  labii  pudendi  sinistri  maioris  ortam 
loh,  Barth  Siebold  44)  vidit,  quae  itidem  fauste  amputata  est» 


4})  Pvusts  Migax.  f,  d,  gesamt,  Heilft»  B.  ij.  S.  70.  | 44)  Loders  Journ,  f.  d,  Cliir.  etc.  B.II,  St.  4.  p,  6c7 

Meckel  45)  degeneratae  clitoridis  mentionem  fecit  in  foemina  lue  venerea  inFecta 
observatae  quae  cura  descriptis  degenerationibus  optimo  iure  conferri  potest.  Scrotum 
nonunquam  simili  malo  laborare  dicitur. 

Nunc  vero  causae  inquirendae  sunt  e quibus  degenerationes  quarum  historiam  tradi- 
dimus ortura  duxerint.  Causae  mechanice  agentes  haud  repertae  sunt,  fluor  albus  cui  tale 
quid  imputari  possit,  tantummodo  in  altera  foemina  adfuit,  neque  facile  nymphas  inquinaverit, 
atque  sanis  humoribus  |quos  genitalia  secernunt,  talem  vim  adscribere  speciosi  magis  quam 
veri  iudicii  foret  46),  Quamquam  nulla  vel  accuratissima  percontatione  erui  potuit  infectio, 
restare  tamen  videtur  ut  nonnullorum  cum  dyscrasia  quadam  coniunctorum  morborum,  qui 
genitalia  quam  maxime  infestare  solent,  mentionem  faciam,  cuius  prosapiae  et  syphilis  et 
elephantiasis  esse  videntur. 

Syphilis  quidem  diversissimas  cutis  et  subiectae  telae  cellulosae  degenerationes  pro- 
ducere valet,  neque  exemplis  destituti  sumus  ubi  nympharum  degenerationes  nostris  quam 
simillimae  aut  e syphilide  ortae  feruntur,  vel  post  illam  iam  sanatam,  vel  simul  cum  illa 
observatae  sunt  47).  Praetereaque  forma  ulcerum  , quorum  in  secunda  morbi  historia  memini 
haud  parum  ad  syphiliticum  virus  suspicandum  suadet.  Tamen  infectio  non  extra  omnem 
dubitationis  aleam  posita  est,  et  utraque  uxor  ulceribus  genitalium  raro  destituta,  quae  a coitu 


4>)  Meckels  p.vhol.  Anatom.  B.  11.  S.  511. 

/|6)  Ilnfelands  Journ.  d.  p.  lleilk.  9.B.  J.St.  p.  183, 
48)  Cbarl.  Mansfield  Clarke,  observation  on 
those  Diseases  of  femals  which  are  attensed 
by  Dicharges  etc.  Ubers.  v.  Heinecke  B I. 
S.  185  Meckel  path.  An.  1.  c. 

Morlen  (Medie,  facts  and  observ:  Vol  III 
art.  VII)  foeminae  octodecim  annos  natae, 
quae  duos  ante  annos  syphilide  laboraverat, 
nympham  dextram  degeneratam  resecavit.  Fuit 
haec  quatuor  pollicum  longitudine  atque  pon- 
dere septem  unicarum.  Aliquoties  ipse  nym- 
phas unacum  praeputio  clitoridis  tumidas,  tur- 
gentes, duras,  solito  magis  rubras  aut  fuscas 
multum  citra  pudendi  rimam  popendentes 
videre  mihi  contigit,  aut  ulceribus  syphiliticis 
recentibus,  aut  condylomatis  latis  aut  referente 
Schurig  (Muliebr.  hist.  p.  133,)  bubonibus  vici- 
nis in  partibus  perstantibus,  aut  denique  fluore 
albo  desaeviente.  Hebdomadum  aliquod  spa- 
tio intumescentia  accreverat,  aptis  tamen  anti- 


syplliliticis  medicaminibus  adhibitis,  primo  flac- 
cidior facta  penitus  evanuit,  — - Aliquando 
talem  propendentem  intumescentiain  sub  qua- 
vis repetita  infectione  syphilitica  redire  vidi. 

Tamen  huiusmodi  intumescendas  nypharum 
cum  descriptis  degenerationibus  confundere 
haud  liceat,  cum  et  obiter  tantummodo  utrum 
que  genus  intuenti  facile  erit  diiudicatu.  Vi- 
deas quoque  hac  de  re  Franc.  Henr.  Maltens 
icones  symptamat.  vener.  morb.  Tab.  XXI  et 
XXII.  Meretricis  praeputium  clitoridis  una 
cum  nympha  dextra,  annorum  trium  spatio 
vel  decies  auctum  inveni.  Syphilide  iam 
antea  laboraverat  et  ex  ea  sanatae  tumor  iste 
absqae  ulla  alia  causa  ortus  est,  sensim  sen- 
simque  accrevit.  Denuo  syphilide  contaminatae 
ulcus  circa  vaginae  aditum  obortum  est,  quod 
quidem  apta  antisyphilitica  medicamina  in 
Caritatis  nosocomio  sanavere,  neque  tamen 
hilutn  ad  intumescendam  diminuendam  valuere. 


nunquam  abhorruit,  maritum  nulla  genitalium  aliarutnve  partium  labe  contaminavit,  neque 
sibi  ipsi  ulceribus  interdum,  absque  omnibus  medicaminibus  sanatis,  ne  levissimum  quidem 
luis  venerae  universalis  symptoma  adcivit.  Quibus  adde,  quod  alteri  aegrotarum  nostrarum  ex 
antisyphiliticorum  usu,  parum  commodi  exstiterit,  altera  vero  post  degenerationis  amputatio- 
nem hucusque  optima  valetudine  fructa  sit.  Quid  igitur  hisce  perpensis  conticere  liceat? 
Parum  certe,  quod  causam  in  aprico  collocaret,  cum  vel  originem  e lue  venerea  deducere 
ormiino  desperemus,  vel  nimirum  ad  syphilidem  degeneratam  suspicandam,  veluti  ad 
latebram  confugere  cogamur. 

Superesse  modo  videtur  ut  elephantiasi  partiali,  quae  nonnunquam  genitalia  infestare 
dicitur,  48)  nostrisque  degenerationibus  persimilis  videri  possit,  mentionem  iniiciamus.  Cum 
tamen  quantum  quidem  rimari  nobis  licuit,  nullum  eiusmodi  exemplum  invenerimus,  quod 
proprie  cum  nostris  conferri  mereatur,  atque  cogitari  fere  non  potest,  rem  tam  notabilem 
veterum  scriptorum  industriam  fugisse,  ceteroquin  haud  vero  simile  videatur,  lepram  nodo- 
sam hoc  tempore  et  inprimis  his  regionibus  rarissime  occurrentem,  absque  omni  totius 
corporis  labe  genitalia  invasisse,  non  possumus  quin  leprosam  degenerationum  descriptarum 
indolem  negemus;  quamvis  in  altera  aegrotarum,  quarum  historiam  retuli,  varices,  iam  ante 
graviditatem  apparentes,  annotavi,  (quae  quidem  inter  singula  leprae  symptomata  recensentur) 
et  ulcera  alterius  excrescentiae  istis  simillima  observavi,  quae  in  pede  elephantico  semel 
videre  mihi  contigit.  Pari  modo  hic  terrarum  non  indigenos  morbos,  sicuti  illum  quem 
Spedalkshed  Norwegici  nominant,  multosque  alios  ob  quorundam  symptomatum  similitudinem 
supicari  haud  liceat. 


4?)  Pet  Franc  epitom.  T.  IV.  p.  22g. 

Tubercula  et  condylomata  leprosarum  genita- 
lia nonnunquam  occupare  confirmant  Haly  Abas 
(Almaleci  S.  Regal  Dispos.)  Gordon  (Lil : Medi- 
cinae P.  1.)  Montagnana  (Consil.  299.)  Gilbertils 
Anglicus  (Compind.  med.  L.V1U.)  de  Vigo,  Hil. 
lary  et  Hendy.  Scbilling  (epist.  ad  Hensler)  haec 
memoriae  prodidit:  ,, Interdum  accidit,  ut  pu- 

denda affecta  sint  lepra:  sed  non  ulceribus  can- 
crosis  vel  phimosi  paraphimosi  vel  gonorrhoea 
sed  tantum  macula;  et  saepissime  increscit 
membrum  vel  intumescit  ad  stupendam  molem 
sine  dolore;  pondere  suo  solummodo  premitur. 
Vidi  in  Aethiope  stupendum  priapum  ad  vete- 
rem imaginem  duabus  circiter  ulnis.  Membrum 
lioc  erat  tantum  macula  leprosa  inquinatum.  I11 
mulieribus  clitoridem  labiaque  vulvae  tali  mod» 


expansa  observavi.  ,,  Kaempfer  (Amoenitat.  ex- 
otic.  Fasc.  111.  Obs.  8 ) de  peculiari  quodam 
scroti  morbo,  inter  Malabarenses  endemico  loqui 
tur,  qttem  Andrum  (Audit  ivi  ia  ku)  nominant 
quique  ex  erysipelate  subinde  recurrente  in  hy- 
drocelen et  sarcocelen  abit.  De  Aegyptiorum 
sarcocele  Larrey  (med.  cliir.  Denkwurdigk.  B.I. 
S.  190.  Uebers)  fusius  agit,  et  de  simili  labiorum 
maiorum  minorumque  degeneratione  narrat,  (ib 
p.  E02.)  quae  Cum  nostris  convenire  videtur.  Ia- 
ponenses  malo  quodam,  quod  Seuki  nuncupant 
frequenter  corripiuntur.  IngTtiit  hoc  cum  acu- 
tissimis doloribus  culicis,  quos  vasta  scroti  atque 
labiorum  vulvae  maiorum  intumescentia  multis 
tuberculis  et  ficis  stipata  sequitur.  (Alard  Ilis- 
toire  de  1'Elcphautiasis  des  Arabes  ect.  p.  ng 
Tab.  1.  fig.  J) 

Expositis  igitur  quae  litteris  mandare  operae  pretium  duximus,  restat  ut  descriptae 
degenerationis  medelam  in  medio  ponamus.  De  qua  vera,  cum  pluribus  experimentis  fulta 
sit  necesse  est,  quam  quibus  uti  nobis  licuit,  breviter  tantummodo  agamus  aequalibus  nostris 
aut  posteris,  hanc  ad  rem  paratioribus,  fusiorem  exposiLionen  demandantes.  Quantum  quidem 
paucis  observationibus  atque  coniectura  assequi  liceat  medicamina  interna,  degenerationibus 
aliis  infesta,  in  hac  parum  valeant,  Mercurius  rite  administratus  plane  inefficacem  se  praebuit  et 
decoctum  Zittmanni  nihil  fere  praestitit,  graviores  vero  medendi  rationes  malum,  quippe 
quod  vitae  nunquam  insidias  struere  videtur  sibi  nequaquam  exposcit  atque  totius  corporis 
inde  plerumque  haud  evitandi  labes  vetat.  Optimum  certe  et  praestantissimum  esse  videtur 
degenerationem,  quam  late  pateat  quantumque  absque  periculo  fieri  possit,  resecare,  cum  hoc 
usu  satis  comprobatum  est.  Sin  forsan  morbi  fons  aut  in  aprico  sit,  aut  certe  illum  suspicari 
aliquo  cum  iure  liceat,  omnia  illa  medicamina  adhibenda  sunt,  quae  alias  his  in  casibus  cum 
fructu  aliquo  propinata  experientiae  documentis  probantur.  — Ulcerum  curatio  secundum 
helcologiae  praecepta  suscipiatur. 

TABULARUM  EXPLICA! IO. 


(Icones  degenerationem  naturali  dimidio  minorem  exhibent.) 

Tab.  I.  Degeneratio  inter  femora  divaricata  dependens  inspectatur. 

a)  ulcus. 

b)  labiorum  maiorum  commissurae  superioris  vestigium. 

Tab.  II.  Inter  divaricata  femora  degenerata  moles  ita  elevata  est,  ut  margo  inferior  sursum  spectet  et 
tota  posterior  superficies  obtutui  obiiciatur. 

a)  excrescentia  vaginae  ostio  circumclusa» 

b)  urethrae  orificium. 

c)  tuberculum  pro  clitoride  habitum. 

d)  labii  maioris  sinistri  pars  posterior. 


THESES  DEFENDENDAE 


I Corpori  vim  medicatricem  peculiarem  inesse  nego. 

II.  Ad  sanguinem  circumagendum  neque  cordis,  neque  vasorum  motum,  neque  movendi  vim 
sanguini  insitam,  per  se  satis  valere,  contendo. 

III.  Hymen  salvus  non  certa'  est  virginitatis  intactae  nota. 

IV.  Memoriam  non  in  singulae  cuiusdam  encephali  partis  virtute  niti  persuasum  habeo. 

V.  Ubi  gravidae  pelvis  iusto  angustior  reperitur,  melius  est  partum  ante  statutum  tempus  arte 
elicere,  quam  serius  ad  excerebrationem,  embryotomiam  vel  caesaream  sectionem  confugere. 

VI.  In  angina  membranacea  neque  bronchotomia  neque  tracheotomia  usui  esse  potest. 

VII.  Tumor  lymphaticus,  qui  dicitur,  e vase  lymphatico  disiuncto  originem  non  ducit. 

VIII.  Hydrocele  tunicae  vaginalis  testiculi  optime  per  incisionem  magnam  curatur. 

